Oficiālais Vēstnesis L 154 , 13/06/2002 Lpp. 0001 - 0003



EEZ Apvienotās komitejas Lēmums Nr. 26/2002 (2002. gada 19. aprīlis), kas groza EEZ līguma II pielikumu (Tehniskie noteikumi, standarti, pārbaude un sertificēšana) EEZ APVIENOTĀ KOMITEJA, ņemot vērā Eiropas Ekonomikas zonas līgumu, kas grozīts ar protokolu, kurš pielāgo Eiropas Ekonomikas zonas līgumu, turpmāk tekstā — "līgums", jo īpaši tā 98. pantu, tā kā: (1) līguma II pielikums ir grozīts ar EEZ Apvienotās komitejas 2001. gada 9. novembra Lēmumu Nr. 133/2001 [1]; (2) līgumā jāiekļauj Komisijas 2001. gada 8. maija Direktīva 2001/31/EK, kas tehnikas attīstībai pielāgo Padomes Direktīvu 70/387/EEK par mehānisko transportlīdzekļu un to piekabju durvīm [2]; (3) līgumā jāiekļauj Eiropas Parlamenta un Padomes 2001. gada 27. jūnija Direktīva 2001/43/EK, kas groza Padomes Direktīvu 92/23/EEK par mehānisko transportlīdzekļu un to piekabju riepām un montāžu [3]; (4) līgumā jāiekļauj grozījumi Padomes 1992. gada 31. marta Direktīvā 92/23/EEK par mehānisko transportlīdzekļu un to piekabju riepām un montāžu (OV L 129, 14.5.1992., 95. lpp.), kas veikti I pielikuma XI nodaļā Aktā par Austrijas Republikas, Somijas Republikas un Zviedrijas Karalistes pievienošanās nosacījumiem un Eiropas Savienības dibināšanas līgumu pielāgojumiem [4]; (5) pēc Austrijas, Somijas un Zviedrijas pievienošanās Eiropas Savienībai jākoriģē līgumā ietvertie Padomes Direktīvas 92/23/EEK grozījumi, IR PIEŅĒMUSI ŠO LĒMUMU. 1. pants Līguma II pielikuma I nodaļas 7. punktam (Padomes Direktīvā 70/387/EEK) pievieno šādu ievilkumu: "— 32001 L 0031: Komisijas 2001. gada 8. maija Direktīva 2001/31/EK (OV L 130, 12.5.2001., p. 33)" . 2. pants Līguma II pielikuma I nodaļas 45.d punktu (Padomes Direktīvā 92/23/EEK) groza šādi. 1. Pievieno šādu tekstu: "kura grozīta ar — 1 94 N: Aktu par Austrijas Republikas, Somijas Republikas un Zviedrijas Karalistes pievienošanās nosacījumiem un Eiropas Savienības dibināšanas līgumu pielāgojumiem (OV C 241, 29.8.1994., 21. lpp., kas grozīts ar OV L 1, 1.1.1995., 1. lpp.); — 32001 L 0043: Eiropas Parlamenta un Padomes 2001. gada 27. jūnija Direktīvu 2001/43/EK (OV L 211, 4.8.2001., 25. lpp.)." 2. Grozījumu tekstā svītro vārdus "12 Austrijai", "17 Somijai" un "5 Zviedrijai". 3. pants Direktīvu 2001/31/EK un 2001/43/EK teksti un to Direktīvas 92/23/EEK grozījumu teksti, kas veikti I pielikuma XI nodaļā Aktā par Austrijas Republikas, Somijas Republikas un Zviedrijas Karalistes pievienošanās nosacījumiem un Eiropas Savienības dibināšanas līgumu pielāgojumiem, islandiešu un norvēģu valodā, ko publicē Eiropas Kopienu Oficiālā Vēstneša EEZ pielikumā, ir autentiski. 4. pants Šis lēmums stājas spēkā 2002. gada 20. aprīlī, ja EEZ Apvienotajai komitejai ir sniegti visi paziņojumi saskaņā ar līguma 103. panta 1. punktu [5]. 5. pants Šo lēmumu publicē Eiropas Kopienu Oficiālā Vēstneša EEZ iedaļā un EEZ pielikumā. Briselē, 2002. gada 19. aprīlī EEZ Apvienotās komitejas vārdā — priekšsēdētājs P. Westerlund [1] OV L 22, 27.1.2002., 20. lpp. [2] OV L 130, 12.5.2001., 33. lpp. [3] OV L 211, 4.8.2001., 25. lpp. [4] OV C 241, 29.8.1994., 21. lpp., kurš grozīts ar OV L 1, 1.1.1995., 1. lpp. [5] Konstitucionālas prasības nav norādītas. --------------------------------------------------